ນາຍົກລັດຖະມົນຕີເປັນປະທານກອງປະຊຸມລັດຖະບານປະຈຳເດືອນ 12
ຕອນບ່າຍວັນທີ 29/12 ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເປັນປະທານກອງປະຊຸມຂອງລັດຖະບານປະຈຳເດືອນ 12. ເຂົ້າຮ່ວມກອງປະຊຸມມີບັນດາທ່ານຮອງນາຍົກລັດຖະມົນຕີ ເຈືອງຮ່ວາບີງ, ຟ້າມບີງມິງ, ເວືອງດີງເວ້, ຈີ້ງດິງຢຸງ, ຫວູດຶກດາມ, ພ້ອມກັບການນຳບັນດາກະຊວງ, ຂະແໜງການຕ່າງໆ. ກອງປະຊຸມໃນຕອນບ່າຍວັນທີ 29/12, ບັນດາສະມາຊິກລັດຖະບານໃຫ້ຄຳເຫັນໃສ່ບົດລາຍງານແຫ່ງການກວດກາກ່ຽວກັບຮ່າງດຳລັດ 5 ສະບັບທີ່ກຳນົດພາລະບົດບາດ, ໜ້າທີ່, ສິດອຳນາດ ແລະ ໂຄງປະກອບການຈັດຕັ້ງຂອງທະນາຄານແຫ່ງລັດ, ຄະນະກຳມະການຊົນເຜົ່າ ແລະ ຂອງ 3 ກະຊວງແມ່ນ: ກະຊວງພາຍໃນ, ກະຊວງແຮງງານ - ທະຫານເສຍອົງຄະ ແລະ ສັງຄົມ, ກະຊວງຄົມມະນາຄົມຂົນສົ່ງ.
ແລະກໍ່ໃນຕອນບ່າຍວັນດຽວກັນ, ຫ້ອງວ່າການລັດຖະບານ ໄດ້ແຈ້ງໃຫ້ຊາບກ່ຽວກັບເລື່ອງທ່ານນາຍົກລັດຖະມົນຕີ ໄດ້ເຫັນດີເປັນເອກະພາບຕໍ່ຂໍ້ສະເໜີຂອງກະຊວງສາທາລະນະສຸກ, ເພີ່ມຄ່າບໍລິການສາທາລະນະສຸກຢູ່ 4 ທ້ອງຖິ່ນ. ກະຊວງຍຸຕິທຳ ລາຍງານສະພາບການປະຕິບັດໂຄງການສ້າງກົດໝາຍ, ລັດຖະບັນຍັດໃນປີ 2016 ແລະ ໜ້າທີ່ປີ 2017.
(ແຫຼ່ງຄັດຈາກ VOV)